पाएं अपने शहर की ताज़ा ख़बरें और फ्री ई-पेपरडाउनलोड करें
सामुदायिक स्वास्थ्य केंद्र नानपुर के अंतर्गत टीकाकरण अभियान लगातार जारी है। गुरुवार को प्रखंड के कुल तीन स्थानों पर कोविड वैक्सीनेशन शिविर का आयोजन किया गया। जिसमें 45 वर्ष से अधिक उम्र के लोगों को कोविड-19 का टीकाकरण किया गया। कोविड-19 का टीकाकरण सिरसी पंचायत स्थित पंचायत भवन में 80, भदियन पंचायत स्थित पंचायत भवन में 90 और सामुदायिक स्वास्थ्य केंद्र नानपुर में 40 लोगों सहित कुल 210 लोगों को वैक्सीन दिया गया। जबकि भदियन पंचायत में टीका लेने आए जग्रनाथ साह ने बताया कि इतना महत्वपूर्ण कार्य में जनप्रतिनिधियों के द्वारा सहयोग नहीं मिल रहा है और न ही लोगों को जागरूक किया जा रहा है। मालूम होने पर टीका लेने आए हैं।
वहीं कोविड-19 वैक्सीनेशन कार्यक्रम का निरीक्षण बीडीओ चन्द्रमोहन पासवान, बीसीएम सर्वानंद पांडेय और भीबीडी पर्यवेक्षक दीपक कुमार द्वारा किया गया। निरीक्षण के दौरान बीडीओ ने बताया कि कोरोना का चेन तोड़ने के लिए टीका लेना ही एकमात्र उपाय है। उन्होंने लोगों से मन से भय निकाल कर टीका लगवाने की अपील की। टीकाकरण कार्य में पूर्नेन्दूनारायण मिश्रा, आलोक कुमार, मुकेश कुमार, विजय झा, जीएनएम श्वेता कुमारी, सविता कुमारी, रेखा, प्रेरणा कुमारी, राजीव, मोनी कुमारी, राम श्रेष्ठ पासवान, उपेंद्र महतो, घनश्याम झा समेत अन्य स्वास्थ्य कर्मी शामिल थे।
चोरौत के टीकाकरण कैंप में 126 लोगों ने लिया टीका, 6 पॉजिटिव
प्रखंड मुख्यालय स्थित पीएचसी सहित प्रखंड क्षेत्र के बर्री बेहटा पंचायत अंतर्गत बलसा गांव व चोरौत उत्तरी पंचायत स्थित मुशिधा में प्रभारी चिकित्सा पदाधिकारी डॉ. शंभू प्रसाद महतो के नेतृत्व में गुरुवार को कोविड टीकाकरण कैंप लगाया गया। इस दौरान बलसा में 47, मुशिधा में 59 व पीएचसी में 20 यानी कुल 126 लोगों ने वैक्सीन लिया। दूसरी ओर, पीएचसी में लगाये गये कोरोना जांच शिविर में एलटी अरुण कुमार मंडल व सुकेश कुमार द्वारा प्रखंड क्षेत्र के विभिन्न गांव से पहुंचे लोगों की जांच की गई। एंटीजेन एवं आरटीपीसीआर द्वारा कुल 52 लोगों का सैंपल लिया गया। जिसमें से 6 लोग कोरोना पॉजिटिव पाए गए। इस संबंध में स्वास्थ्य प्रबंधक दिलीप कुमार ने बताया कि कोविड के बढ़ते संक्रमण को देखते हुए अलग-अलग पंचायतों में टीकाकरण सत्र जारी रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn